གླུ་བ་ཡ་ཏུང་ནི་ཁམས་སྡེ་དགེ་རུ་སྐྱེས་ཤིང་མིང་ཆ་ཚང་ལ་ཉི་མ་ཚེ་རིང་ཟེར།ལོསྟེང་དུ་ཨ་མ་དང་སྲིང་མོ་གཉིས་ལྷན་དུ་འཚོ་བ་རོལ་དགོས་བྱུང༌།རྐྱེན་གང་མང་གི་དབང་གིས་སློབ་ཆུང་ལོ་རིམ་གསུམ་པ་བཏོན་རྗེས་སློབ་གྲྭ་འགྲོ་འཚམས་འཇོག་དགོས་བྱུང༌།རང་ལོསྟེང་དམག་ཏུ་ཞུགས་ཏེ་ལོ་གཉིས་སོང་རྗེས་ཡང་བསྐྱར་དམག་གྲལ་ནས་ཕྱིར་བུད་དེ་ལས་ཀར་ཞུགས་དགོས་བྱུང༌།ལོར་སི་ཁྲོན་ཁྲི་འདུ་རུ་ལྕགས་རིགས་བཟོ་གྲྭ་ཞིག་ཏུ་ལས་ཀ་བྱས།ཡིན་ནའང༌།གླུ་གཞས་ལ་དགའ་མོས་ཆེ་བས་མཐར་ལས་ཀ་དེ་བློས་བཏང་སྟེ་གླུ་ལེན་གྱི་ལམ་ཁར་ཞུགས།དེ་ནས་བཟུང་ནང་མ་གླུ་ཁང་སོགས་སུ་བོད་རྒྱ་སྐད་གཉིས་ཀྱི་ཐོག་ནས་བོད་རང་གི་ཐུན་མོང་མ་ཡིན་པའི་གླུ་གཞས་གཏོང་མགོ་བརྩམས།